14/08/2009 | Administración LocalMunicipal
Cambre
Aprobación do establecemento do prezo público de axuda no fogar

ANUNCIO O Concello de Cambre, en sesión plenaria de 30 de xullo do ano que andamos, adoptou, entre outros, o seguinte acordo: Primeiro. –Aprobar o establecemento do prezo público pola prestación do servizo de axuda no fogar e outras prestacións sociais, e a aprobación do réxime regulador do mesmo, que se achega como anexo. Segundo. –Publicar para o seu xeral coñecemento no boletín oficial da provincia segundo o disposto no artigo 59.6 a) da Lei 30/1992, de 26 de novembro de réxime xurídico das administracións públicas e do procedemento administrativo común. Terceiro. –O presente acordo de establecemento do prezo público producirá efectos a partir do día 1 de novembro de 2009, logo da súa publicación no boletín oficial da provincia. O que se fai público para xeral coñecemento. Dito acordo pon fin á vía administrativa, puidendo interpoñerse, con carácter previo e potestativo, recurso de reposición ante o propio Pleno, no prazo dun mes contado a partir do día seguinte ao de publicación no boletín oficial da provincia, ou directamente, recurso contencioso-administrativo ante os xulgados do contencioso-administrativo, no prazo de dous meses contados a partir do día seguinte ao da notificación. Caso de interpoñerse recurso de reposición, non se poderá interpoñer recurso contencioso-administrativo ata a resolución expresa daquel ou a súa desestimación presunta. Todo isto sen prexuízo de que os interesados poidan exercitar, no seu caso calquera outro recurso que estimen procedente. Cambre, 3 de agosto de 2009. O alcalde Asdo.: Antonio Varela Saavedra ANEXO ACORDO REGULADOR N.º 5 Acordo regulador do prezo público polo servizo de axuda no fogar e outras prestacións sociais Artigo 1.º.–Fundamento e natureza. Ao abeiro do previsto no artigo 127, en relación co artigo 41, ambos do Real decreto lexislativo 2/2004, de 5 de marzo, regulador das facendas locais, este Concello estabelece o prezo público por servizo de axuda no fogar e outras prestacións sociais, que se rexerá pola presente acordo regulador. Artigo 2.º.–Concepto. Os prezos públicos aquí regulados constitúen prestacións patrimoniais de carácter público que se satisfarán polos usuarios que voluntariamente soliciten algún dos servizos públicos municipais que se desenvolvan de cara a prestación de axuda a nivel preventivo, educativo, asistencial e rehabilitador a individuos e familias no seu domicilio cando se atopen incapacitados, temporal ou permanentemente, por motivos de carácter psíquico, físico ou social, para realizar as tarefas esenciais da vida diaria, manténdoos no fogar e integrándoos no seu entorno natural mellorando a súa calidade de vida, de acordo coa Lei 13/2008, de 3 de decembro, de servizos sociais de Galicia, e a Orde do 22 de xaneiro de 2009 pola que se regula o servizo de axuda no fogar, especificados nas tarifas contidas no artigo 5.º do presente acordo regulador. Artigo 3.º.–Obrigado ao pagamento. Son obrigados ao pagamento do prezo público regulado no presente acordo, as persoas físicas que soliciten ou resulten beneficiadas ou afectadas polos servizos realizados por este concello a que se refire o artigo anterior, salvo naqueles obrigados que carezan de capacidade de obrar, en tal caso o serán aqueles que exerzan a patria potestade ou a súa tutela. Artigo 4.º.–Reduccions. Non se aplicarán exencións, bonificacións nin reduccións para a determinación da contía que os obrigados ao pagamento deban satisfacer por este prezo público. Artigo 5.º.–Contía.1. A contía da prezo público determinarase aplicando as tarifas seguintes: Sen prexuízo do establecido no cadro anterior, poderán contemplarse excepcións ás tarifas xerais, naqueles casos en que así se acorde, mediante resolución motivada do órgano competente, por razóns de necesidade, precariedade, urxencia ou razóns de prestación de oficio do servizo, unha vez ditaminado favorablemente polos servizos técnicos do departamento de servizos sociais. Sen prexuízo do establecido no cadro anterior, poderán contemplarse excepcións ás tarifas xerais, naqueles casos en que así se acorde, mediante resolución motivada do órgano competente, por razóns de necesidade, precariedade, urxencia ou razóns de prestación de oficio do servizo, unha vez ditaminado favorablemente polos servizos técnicos do departamento de servizos sociais. Sen prexuízo do establecido no cadro anterior, poderán contemplarse excepcións ás tarifas xerais, naqueles casos en que así se acorde, mediante resolución motivada do órgano competente, por razóns de necesidade, precariedade, urxencia ou razóns de prestación de oficio do servizo, unha vez ditaminado favorablemente polos servizos técnicos do departamento de servizos sociais 2. Para os efectos do previsto no apartado anterior, a capacidade económica das persoas usuarias calcularase en atención a súa renda e, se é o caso, ao seu patrimonio, tal e como está definido no artigo 17 da ordenanza municipal reguladora do servizo de axuda no fogar.3. Sen prexuízo do disposto no apartado anterior, a contía do prezo público será a que fixe, en cada caso, o Pleno da Corporación, ou en caso de delegación polo mesmo, a Xunta de Goberno Local, de acordo co artigo 47 do Real decreto lexislativo 2/2004, de 5 de marzo, e artigo 23 da Lei 7/1985, de 2 de abril. A Xunta de Goberno Local, de acordo co artigo 44, apartado 2, do Real decreto lexislativo 2/2004, de 5 de marzo poderá fixar prezos públicos que non cubran o custe do servizo ou actividade prestado, dado que nestes casos concorren razóns sociais, culturais ou de interese público que así o aconsellen, ao perseguir con estas actividades a consecución do mandato estabelecido na Constitución española de promoción e tutela do acceso á cultura (artigo 44). Artigo 6.º.–Obriga de pagamento.1. A obriga de pagamento do prezo público nace dende que se inicie a prestación do servizo, por meses naturais.2. Para os efectos, o ingreso do prezo público realizarase mediante domiciliación bancaria que será obrigatoria. Artigo 7.º.–Notificacións dos prezo públicos. A contía do prezo público a pagar mensualmente, notificarase ao obrigado tributario, no momento da súa alta no servizo correspondente, ou no momento en que se revise a súa contía. Artigo 8.º.–Infraccións e sancións. As infraccións e sancións rexeranse polo disposto nos artigos 178 e seguintes da Lei xeral tributaria e a súa normativa de desenvolvemento. Disposición final. O presente acordo regulador producirá efectos dende o 1 de novembro de 2009, logo da súa publicación no boletín oficial da provincia.